Úlfar Þormóðsson rithöfundur hefur tekið saman tveggja binda verk um hina alþjóðlegu frímúrarareglu og íslenska frímúrara . Úlfar er löngu þjóðkunnur rithöfundur og blaðamaður . Frá hans hendi hafa komið út fjórar skáldsögur . Rit hans um frímúrara er unnið út frá sjónarmiðum rannsóknarblaðamennsku . Úr Bræðrabönd : Frímúrarareglan er heimshreyfing . Hún er hvorki skátafélag né hjálpræðisher . Hún er heldur ekki glæpamafía . Hún er félagsskapur allra valdamestu manna hérlendis og erlendis . Innan hennar raða er að finna æðstu menn framkvæmdarvalds , löggjafarvalds og dómsvalds . Allir valdaþræðir þjóðlífsins tvinnast saman innan hennar . Með frímúrurum hafa verið teknar stjórnmálalegar ákvarðanir sem djúpt markar enn fyrir í íslensku þjóðlífi og reyndar mannkynssögunni allri . Ris frímúrarareglunnar hérlendis er ekki hátt nú um stundir . Engu að síður er samsetning hennar með þeim hætti , að þar kunna að verða teknar þær ákvarðanir sem ekkert fær hindrað að nái fram að ganga nema vitneskja fólksins í landinu um eðli og starfsaðferðir þessa leynifélagsskapar . Því fyrir frímúraranum er frímúrari eitt og maður , sem er ekki frímúrari , annað ; frímúrarinn , verk hans , lög og reglur æðri verkum hins óinnvígða manns , lögum hans og reglum .